Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A szociális igazgatásról és a szociális ellátásokról szóló 1993. évi III. törvény (Sztv.) 32/A. §-a 1994. február 1-je és
Paragraph Index: 1885

2003. február 15-e között lehetõvé tette, hogy a települési önkormányzatok a folyósított rendszeres szociális segély összegét hagyatéki teherként bejelentsék a területileg illetékes közjegyzõnél. Az Sztv. az 1998. január 1-vel bevezetett idõskorúak járadéka esetében kötelezõvé tette a hagyatéki teher bejelentését. A már nem hatályos rendelkezés alapján az önkormányzatok lényegében nem segélyt, hanem „hitelt” nyújtottak a rászorulóknak. Ez a jogviszony azonban – eltérõen a hitelszerzõdéstõl – nem a felek megállapodásával jött létre, hiszen a segélyezettek többsége kiszolgáltatott helyzete miatt kénytelen volt elfogadni az örököseikre komoly hátrányokkal járó feltételt. (Az Állami Számvevõszék ugyanakkor megállapította, hogy „a hagyatéki teher bejelentésének kötelezettsége visszatartó hatású” volt, az igénylõk egy része visszavonta kérelmét.) A szabályozás célja az volt, hogy az önkormányzatok érvényesíthessék a visszatérítési igényüket azokkal az örökösökkel szemben, akiknek anyagi viszonyai lehetõvé tették volna, mégsem segítették a rászoruló segélyezettet. Különösen méltánytalan volt ezért, hogy azoktól a személyektõl (például az örökhagyó kiskorú gyermekeitõl) is visszakövetelhetõ volt a segély összege, akik maguk is a települési önkormányzat szociális ellátására szorultak. Az álláspontom szerint alkotmányos jogokat sértõ törvényi szabályozás módosításának szükségességére több jelentésben, illetve parlamenti beszámolóban is felhívtam a figyelmet. Intézkedéseimnek is szerepe volt abban, hogy az Országgyûlés – kormányzati elõterjesztésre – hatályon kívül helyezte az Sztv. 32/A. §-át. A törvénymódosítás következtében 2003. február 15-ével megszûnt a jogalapja annak, hogy a települési önkormányzatok hagyatéki teherként bejelentsék a folyósított rendszeres szociális segély és idõskorúak járadéka összegét. Az Állami Számvevõszék 0331 számú jelentésében megállapította, hogy az ellenõrzések tapasztalatai igazolják a törvénymódosítás indokoltságát. Az Sztv. módosítása ellenére továbbra is felmerülnek olyan problémák, amelyek rendezése véleményem szerint kormányzati intézkedést igényel.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes